钦定古今图书集成/理学汇编/文学典/第190卷 > 释皎然诗式 > 《取境》
## 钦定古今图书集成/理学汇编/文学典/第190卷 > 释皎然诗式 > 《取境》

“诗不假修饰，任其丑朴，但风韵正，天真全，即名上等。”
予曰：“不然。《无盐》阙容而有德，曷若文王、太姒有容而
有德乎？”又云：“‘不要苦思，苦思则丧自然之质’。此亦不
然。夫不入虎穴，焉得虎子。取境之时，须至难至险，始
见奇句。成篇之后，观其气貌，有似等闲，不思而得，此
高手也。有时意静神王，佳句纵横，若不可遏，宛若神”
助。不然。盖由先积精思。因神王而得乎。